TRANSFORMACIJA OBRTNIH SREDSTAVA

Pojam obrtnih sredstava podrazumeva poslovna sredstva koja se jednokratnim upotrebama troše u poslovnom procesu, pri čemu se njihova vrednost najmanje jednom obrne u toku godine. Dakle, pojam obrtnih sredstava je determinisan koeficijentom obrta (godišnji koeficijent obrta veći od broja 1) i brzinom obrta njihove vrednosti.

Pri objašnjavanju kružnog kretanja obrtnih sredstava treba poći od Marksovog obrasca kružnog kretanja kapitala **N – R... P... R’ – N’**,gde je N\_novac,R\_roba,P\_proizvod. Ne treba, pri tome, ispustiti iz vida činjenicu da se u preduzećima kružno kretanje vrednosti obrtnih sredstava odvija u nešto izmenjenim i složenijim uslovima. Bez obzira što je navedeni obrazac za sadašnje uslove prikazivanja kružnog kretanja obrtnih sredstava nedovoljan, ekonomska logika kretanja se u suštini ne menja. Polazeći od datih postavki može se govoriti o osnovnim i prelaznim oblicima obrtnih sredstava. Ako, na primer, obrtna sredstva kruže po obrascu N – R – N, tada obrtna sredstva u određenom vremenskom trenutku mogu biti u obliku novca, odnosno robe. Relacija N – R predstavlja slučaj u kojem je novac izdat, a roba primljena. Relacija R – N označava da je roba izdata, a novac primljen. Praksa pokazuje da se proces izdavanja novca i primanja robe često ne poklapa (plaćanje sa zakašnjenjem), pa se stoga u ove odnose uvode prelazni oblici obrtnih sredstava. Svaki prelazni oblik teži da bude osnovni oblik nekog obrtnog sredstva. Prelazni oblici mogu biti u obliku robe, odnosno novca. Oni ne mogu samostalno delovati na transformaciju obrtnih sredstava, nego samo preko svojih osnovnih oblika. Stoga i postoji težnja da se prelazni oblici pretvore u svoje osnovne oblike obrtnih sredstava. Shodno tome, ne postoji potreba da se prelazni oblici (novac, roba) vraćaju u oblike iz kojeg potiču, osim u slučajevima „storna“, kada se jedna poslovna operacija proglašava nevažećom. Obrazac kružnog kretanja kapitala uvođenjem prelaznih oblika robe i novca treba da ima sledeću sadržinu: **N – Rp – R . . . P . . . R’ – N’p – N’**

Domaći: Pošto ćemo sledeći čas raditi nastavak lekcije onda će domaći biti spojen (za ovaj i sledeći čas).